Bahasa-bahasa Formosa Timur

Bahasa-bahasa Formosa Timur ialah sebuah keluarga bahasa yang terdiri daripada pelbagai bahasa-bahasa Formosa yang tersebar di seluruh Taiwan, termasuklah bahasa Kebaran, bahasa Amis, dan bahasa Siraya yang telah pupus. Keluarga tersebut disokong oleh kedua-dua Robert Blust dan Paul Jen-kuei Li. Li menganggap kawasan penutur bahasa Siraya di dataran barat daya Taiwan sebagai tanah air yang paling mungkin bagi penutur bahasa-bahasa Formosa Timur, di mana mereka kemudiannya merebak ke pantai timur Taiwan dan secara beransur-ansur berhijrah ke kawasan Taipei zaman kini.

Bahasa 

 Bahasa-bahasa Kebaran
 Bahasa Kebaran
 Bahasa Basay
 Bahasa Qauqaut
 Bahasa-bahasa Sakizaya-Amis
 Bahasa Sakizaya
 Bahasa Amis
 Bahasa-bahasa Siraya
 Bahasa Siraya
 Bahasa-bahasa Makatao-Taivuan
 Bahasa Taivuan
 Bahasa Makatao

Bahasa Luilang sering dilonggokkan dengan loghat Ketagalan bahasa Basay, tetapi pembuktiannya kurang dan masih nirkelas. Sagart meletakkannya sebagai cabang utama dalam keluarga bahasa-bahasa Austronesia.

Bukti 
Li mengemukakan kriteria berikut sebagai bukti untuk subkumpulan bahasa-bahasa Formosa Timur.

 Penggabungan *C dan *t sebagai /t/
 Penggabungan *D dan *Z sebagai /r/ atau /l/ dalam Basay, sebagai /z/ dalam bahasa Kebaran
 Penggabungan *q, *H, *ʔɦ dan sifar
 Penggabungan *j, *n, dan *N sebagai /n/
 Anjakan *k ke /q/ dan /q/ > /h/ (bahasa Basay sahaja) sebelum *a

Li menyatakan bahawa pemisahan *k kepada k dan q (sebelum *a) dikongsi eksklusifnya oleh bahasa Basay dan bahasa Kebaran. Seperti bahasa Kebaran dan bahasa Basay, bahasa Siraya menggabungkan bentuk tumpuan penderita dan tumpuan tempat, walaupun bahasa Amis membezakan dua bentuk tumpu. Li juga menyenaraikan berpuluh-puluh pembaharuan kosakata yang dikongsi antara bahasa-bahasa Formosa Timur.

Bahasa Basay, bahasa Kebaran, dan bahasa Amis juga berkongsi tradisi lisan yang menyatakan asal-usul lazim dari sebuah pulau yang dipanggil "Sinasay" atau "Sanasay," yang mungkin ialah Pulau Hijau kini.

Rujukan

Karya Dipetik 
 
 

 

Bahasa di Taiwan
Bahasa-bahasa Formosa